16.6.2023
SL
Uradni list Evropske unije
L 155/19
IZVEDBENA UREDBA KOMISIJE (EU) 2023/1171 z dne 15. junija 2023 o spremembi izvedbenih uredb Komisije (EU) 2018/982 in (EU) 2021/2097 glede kombinirane uporabe pripravka iz benzojske kisline, kalcijevega formata in fumarne kisline z drugimi dodatki, ki vsebujejo benzojsko kislino, mravljično kislino, fumarno kislino in njihove vire ali soli (imetnik dovoljenja Novus Europe NV) (Besedilo velja za EGP)
EVROPSKA KOMISIJA JE –
ob upoštevanju Pogodbe o delovanju Evropske unije,
ob upoštevanju Uredbe Evropskega parlamenta in Sveta (ES) št.
1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
ob upoštevanju naslednjega:
(1)
Z izvedbenima uredbama Komisije (EU) 2018/982 (2) in (EU) 2021/2097 (3) je bila za deset let dovoljena uporaba pripravka iz benzojske kisline, kalcijevega formata in fumarne kisline kot krmnega dodatka za pitovne piščance, piščance za nesnice, pitovne purane in purane za razplod.
(2)
Prilogi k izvedbenima uredbama (EU) 2018/982 in (EU) 2021/2097 v svojih stolpcih „Druge določbe“ določata, da se dodatek ne sme uporabljati z drugimi viri benzojske kisline ali benzoatov, kalcijevega formata, formatov in fumarne kisline.
Namen je preprečiti prekoračitev največjega odmerka z uporabo drugih dodatkov, ki vsebujejo navedene snovi ali njihove vire.
(3)
Navedena omejitev je upravičena za benzojsko kislino in benzoate, saj dodatek v svoji sestavi vsebuje visoko raven benzojske kisline, vendar ni upravičena za druge snovi, kalcijev format, formate in fumarno kislino, saj dodatek vsebuje zelo nizke ravni kalcijevega formata in fumarne kisline.
Za zagotovitev sorazmernosti bi se morala prepoved kombiniranja z drugimi dodatki uporabljati samo za druge dodatke, ki vsebujejo benzojsko kislino in benzoate.
Kombinacija tega dodatka z drugimi dodatki, ki vsebujejo mravljično kislino, formate, fumarno kislino in fumarate, bi morala biti dovoljena pod pogojem, da v popolnih krmnih mešanicah nista preseženi vrednosti 10 000 mg/kg za mravljično kislino in 20 000 mg/kg za fumarno kislino za pitovne piščance, piščance za nesnice, pitovne purane in purane za razplod.
Tudi kadar dodatek vsebuje soli mravljične in fumarne kisline, navedene vsebnosti ne smejo biti presežene.
(4)
Formati (soli mravljične kisline) so viri mravljične kisline, fumarati (soli fumarne kisline) pa so vir fumarne kisline.
Obstoječi dovoljenji je treba uskladiti, da se zagotovi, da mejne vrednosti navedenih kislin in vseh možnih virov navedenih kislin (soli navedenih kislin) niso presežene.
V Izvedbeni uredbi (EU) 2018/982 se omejitev v stolpcu „Druge določbe“ nanaša na uporabo pripravka z drugimi dodatki, ki vsebujejo vire kalcijevega formata, formata in fumarne kisline.
Ker je kalcijev format že vključen v izraz format (sol mravljične kisline) in ker lahko obstajajo drugi formati, ki so lahko vir mravljične kisline, bi se morala nova omejitev uporabljati za formate na splošno.
Poleg tega bi se morala omejitev uporabljati za fumarno kislino in fumarate, saj so lahko fumarati tudi vir fumarne kisline.
V Izvedbeni uredbi (EU) 2021/2097 se omejitev v stolpcu „Druge določbe“ nanaša na uporabo pripravka z drugimi
(1) UL L 268, 18.10.2003, str. 29. (2) Izvedbena uredba Komisije (EU) 2018/982 z dne 11. julija 2018 o izdaji dovoljenja za pripravek iz benzojske kisline, kalcijevega formata in fumarne kisline kot krmni dodatek za pitovne piščance in piščance za nesnice (imetnik dovoljenja Novus Europe NV) (UL L 176, 12.7.2018, str. 13.)
(3) Izvedbena uredba Komisije (EU) 2021/2097 z dne 29. novembra 2021 o dovoljenju za pripravek iz benzojske kisline, kalcijevega formata in fumarne kisline kot krmni dodatek za pitovne purane in purane za razplod (imetnik dovoljenja Novus Europe NV) (UL L 427, 30.11.2021, str. 190).